## Odluka o visini godišnje naknade za uporabu cesta što se plaća na cestovna motorna i priključna vozila

### NN 38/1993 (1.5.1993.), Odluka o visini godišnje naknade za uporabu cesta što se plaća na cestovna motorna i priključna vozila

# VLADA REPUBLIKE HRVATSKE

Na temelju članka 45. stavka 1. Zakona o cestama ("Narodne novine",
broj 56/91 - pročišćeni tekst, 61/91 i 49/92) Vlada Republike Hrvatske
je na sjednici održanoj 30. travnja 1993. godine donijela

## ODLUKU

### o visini godišnje naknade za uporabu cesta što se plaća na cestovna motorna i priključna vozila

I.

Ovom odlukom utvrđuje se visina godišnje naknade za uporabu cesta što
se plaća za cestovna motorna i priključna vozila.

II.

Godišnju naknadu za uporabu cesta iz točke I. ove odluke (u daljnjem
tekstu: godišnja naknada) plaćaju vlasnici cestovnih motornih i priključnih
vozila.

III.

Godišnja naknada za cestovna motorna i priključna vozila plaća se za
12 mjeseci unaprijed, računajući od dana ovjere tehničke ispravnosti vozila.

Godišnja naknada iz stavka 1. ove točke iznosi u dinarskoj protuvrijednosti
za:

1. Teretna cestovna motorna vozila (teretni automobil i specijalna teretna
motorna vozila za prijevoz određenih tereta) i prikolice - prema najvećoj
dopuštenoj masi:

```
- do 3,5 t                                                              70 DEM
- preko 3,5 t do 7,5 t                                                   150 DEM
- preko 7,5 t do 18 t                                                   500 DEM
- preko 18 t do 25 t                                                    750 DEM
- preko 25 t do 40 t                                                    1.000 DEM.
2. Autobuse i prikolice autobusa - prema broju sjedišta
- do 17 sjedišta                                                        50 DEM
- preko 17 do 26 sjedišta                                               100 DEM
- preko 26 sjedišta                                                     200 DEM.
3. Radna cestovna vozila i radna priključna vozila i poluprikolice - 20% od godišnje naknade za teretno motorno vozilo najveće dopuštene mase koja je jednaka najvećoj dopuštenoj masi toga vozila.
4. Lake prikolice (do 750 kg) i prikolice teže od 750 kg za osobne automobile   10 DEM.
5. Vučna cestovna motorna vozila - prema snazi motora
- do 60 kW                                                              100 DEM
- preko 60 kW do 120 kW                                                 450 DEM
- preko 120 kW do 180 kW                                                700 DEM
- preko 180 kW                                                  900 DEM.
6. Osobne automobile i kombinirane automobile (kombi) - prema radnom obujmu motora
- do 900 cm3                                                            15 DEM
- preko 900 cm3 do 1350 cm3                                     30 DEM
- preko 1350 cm3 do 1800 cm3                                    40 DEM
- preko 1800 cm3 do 2500 cm3                                    60 DEM
- preko 2500 cm3                                                        78 DEM.
7. Motocikle (sa i bezprikolice) - prema radnom obujmu motora
- do 125 cm3                                                            5 DEM
- preko 125 cm3 do 250 cm3                                              7 DEM
- preko 250 cm3 do 500 cm3                                              10 DEM
- preko 500 cm3                                                         15 DEM.
8. Mopede (do 50 cm3)                                           2 DEM.
9. SPecijalna cestovna motorna i priključna vozila posebne namjene i to: za prijevoz pčela, za zabavne radnje, hitna pomoć, hitna pomoć s njegom bolesnika, sanitet-ambulantna i ostala specijalna motorna vozila za prijevoz određenih osoba i priključna vozi
                                                                        25 DEM.
10. Cestovna motorna i priključna vozila čija je najveća dopuštena masa veća od 40  tona
- preko 40 t do 45 t                                                    1.350 DEM
- preko 45 t                                                            1.600 DEM.

```

IV.

Godišnja naknada za privremeno registrirana cestovna motorna i priključna
vozila plaća se unaprijed, u iznosima iz stavka 2. točke III. ove odluke,
korigiranima razmjerno vremenu važenja privremene registracije vozila (od
60 dana do najduže 12 mjeseci).

V.

Iznosi godišnje naknade iz stavka 2. točke III. i točke IV. ove odluke
revaloriziraju se po srednjem tečaju Narodne banke Hrvatske na dan uplate.

VI.

Godišnju naknadu mogu naplaćivati stanice za tehnički pregled vozila.

Stanice za tehnički pregled vozila dužne su sredstva prikupljena naplatom
godišnje naknade, istog, a najkasnije slijedećeg dana, uplatiti na propisane
uplatne račune javnih prihoda.

VII.

Od uplaćenog iznosa godišnje naknade na računu javnih prihoda, 60% sredstava
prihod je Poduzeća "Hrvatske ceste" - poduzeća za održavanje,
zaštitu, rekonstrukciju i gradnju cesta u Hrvatskoj, a 40% općine, odnosno
grada Zagreba, na području koje vlasnik cestovnoga motornog ili priključno
vozila ima prebivalište, odnosno sjedište.

VIII.

Ako cestovno motorno ili priključno vozilo bude otuđeno tijekom razdoblja
za koje je godišnja naknada plaćena u skladu s odredbama ove odluke, novi
vlasnik nije dužan platiti godišnju naknadu za to razdoblje, osim u slučaju
da je prijašnji vlasnik prethodno odjavio vozilo i ostvario povrat godišnje
naknade prema odredbi stavka 2. ove točke.

Vlasnici cestovnih motornih ili priključnih vozila, koji odjave svoja
vozila, imaju pravo na povrat dijela plaćene godišnje naknade, razmjerno
razdoblju u kojem je - računajući od dana odjave vozila - prestala uporaba
cesta.

IX.

Na dan stupanja na snagu ove odluke prestaje važili Odluka o visini
godišnje naknade za uporabu cesta što se plaća za cestovna motorna i priključna
vozila ("Narodne novine", broj 6/91, 6/92, 11/92, 37/92, 56/92
i 79/92).

X.

Ova odluka stupa na snagu osmoga dana od dana objave u "Narodnim
novinama".

Klasa: 340-01 /93-04/04

Urbroj : 5030112-93-2

Zagreb, 30. travnja 1993.

Predsjednik

**Nikica Valentić, v. r.**

Odluka, NN 38/1993-694
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)